**Materiál na zasadnutie Mestského zastupiteľstva v Stupave**

**dňa 15.decembra 2016**

**Návrh plánu kontrolnej činnosti hlavnej kontrolórky**

**mesta Stupava na I. polrok 2017**

Materiál obsahuje :

1. Návrh uznesenia

2. Dôvodová správa

3. Materiál: Návrh plánu kontrolnej činnosti hlavnej kontrolórky mesta Stupava na I. polrok 2017

Predkladá:

Mgr. Margita Hricová

hlavná kontrolórka mesta Stupava

Vypracovala :

Mgr. Margita Hricová

hlavná kontrolórka mesta Stupava

**Návrh uznesenia:**

Mestské zastupiteľstvo v Stupave

1. schvaľuje:

plán kontrolnej činnosti hlavnej kontrolórky mesta Stupava

na I. polrok 2017

1. poveruje:

hlavnú kontrolórku mesta Stupava na výkon kontroly v súlade so schváleným plánom kontrolnej činnosti.

**Dôvodová správa**

V zmysle § 18f ods. 1 písm. b) zákona Slovenskej národnej rady č. 369/1990 Zb. o obecnom zriadení v znení neskorších predpisov a o zmene a doplnení niektorých zákonov hlavná kontrolórka mesta predkladá Mestskému zastupiteľstvu v Stupave návrh plánu kontrolnej činnosti hlavnej kontrolórky mesta Stupava na I. polrok 2017.

Súčasťou predloženého materiálu je aj návrh uznesenia poveriť hlavnú kontrolórku   
na výkon kontrolnej činnosti v rozsahu predloženého návrhu plánu kontrolnej činnosti v súlade so zákonom č. 357/2015 Z. z. o finančnej kontrole a audite a o zmene a doplnení niektorých zákonov.

Autoremedúrou opravujem bod č. 6 a prenesiem ho do II. polroku 2017. Pripomienku poslanca z Mestskej rady v Stupave dňa 05.12.2016 akceptujem a doplňujem plán kontrolnej činnosti na I. polrok 2017 o kontrolu hospodárenia v obchodnej spoločnosti Technické služby Stupava, s.r.o. za rok 2016 s termínom začatia kontroly v apríli 2017.

**Návrh plánu kontrolnej činnosti hlavnej kontrolórky mesta Stupava**

**na I. polrok 2017**

V zmysle § 18f ods. 1 písm. b) zákona č.369/1990 Zb. o obecnom zriadení v znení neskorších predpisov predkladám Mestskému zastupiteľstvu v Stupave návrh plánu kontrolnej činnosti na I. polrok 2017 s nasledovným zameraním:

**Pravidelné kontroly:**

1. Kontrola plnenia uznesení Mestského zastupiteľstva Stupava.
2. Kontrola stavu a vývoja dlhu mesta Stupava podľa § 17 ods. 15 zákona č. 583/2004 Z. z. o rozpočtových pravidlách územnej samosprávy. (T: február)

**Ostatné tematické kontroly:**

1. Kontrola hospodárenia v rozpočtovej organizácii mesta Stupava – MŠ Hviezdoslavova za rok 2015 podľa z. č. 523/2004 Z. z. o rozpočtových pravidlách verejnej správy v z. n. p. (T: január)
2. Kontrola dodržiavania interných predpisov mesta Stupava. (T: marec)
3. Kontrola plnenia príjmov a čerpania výdavkov rozpočtu mesta Stupava za rok 2016 a k I.Q 2017 podľa zákona č. 583/2004 Z. z. o rozpočtových pravidlách územnej samosprávy v z. n. p. a zákona č. 523/2004 Z. z. o rozpočtových pravidlách verejnej správy v z. n. p. (T: apríl)
4. Kontrola hospodárenia v príspevkovej organizácii mesta Stupava VpS za rok 2015 a za rok 2016 podľa zákona č. 523/2004 Z. z. o rozpočtových pravidlách verejnej správy v z. n. p. (T: júl)
5. Kontroly vykonávané z vlastného podnetu na základe vlastného uváženia a poznatkov, o ktorých sa hlavná kontrolórka dozvedela pri výkone svojej činnosti v zmysle zákona č.369/1990 Zb. o obecnom zriadení.
6. Kontroly vykonávané na základe uznesení Mestského zastupiteľstva v Stupave.

**Ďalšia činnosť a úlohy vyplývajúce z § 18f zákona o obecnom zriadení:**

1. Vypracovanie a predloženie správy o kontrolnej činnosti za rok 2016. (T: január)
2. Vypracovanie odborného stanoviska k návrhu záverečného účtu mesta Stupava za rok 2016 v zmysle § 18f ods. 1 písm. c) zákona č.369/1990 Zb. o obecnom zriadení v z.n.p. (T: apríl)
3. Vypracovanie návrhu plánu kontrolnej činnosti na II. polrok 2017. (T: jún)
4. Zvyšovanie odbornej kvalifikácie, účasť na odborných školeniach a seminároch.

V zmysle predloženého návrhu plánu kontrolnej činnosti nemusí byť dodržané poradie vykonávania jednotlivých kontrol. Zmeny vo výkone kontroly môžu nastať v závislosti od kontrolovanej problematiky, závažnosti a množstva zistených nedostatkov a z toho vyplývajúceho časového rozsahu jednotlivých kontrol ako aj z dôvodu, že sa môžu vyskytnúť okolnosti, na základe ktorých bude potrebné vykonať iné neplánované kontroly.

Návrh plánu kontrolnej činnosti hlavnej kontrolórky mesta Stupava na I. polrok 2017 bude prerokovaný na zasadnutí Mestského zastupiteľstva v Stupave dňa 15.12.2016 a bude zverejnený na webovej stránke mesta a na všetkých úradných tabuliach v meste Stupava najneskôr 15 dní pred prerokovaním v zastupiteľstve.

Predkladá: Mgr. Margita Hricová, hlavná kontrolórka mesta Stupava

V Stupave, dňa 30.11.2016